Denne artikkelen omhandler selskapet EVRY.  For kommunen i Frankrike, se Évry.

**EVRY AS**, tidligere **EDB ErgoGroup ASA**, var et norsk informasjonsteknologiselskap etablert 14. oktober 2010 gjennom en sammenslåing av EDB Business Partner og ErgoGroup, som gjorde konsernet til Norges største IT-selskap. Selskapet hadde 8 500 ansatte fordelt på ni land, og en årlig omsetning på ca. 13 milliarder kroner. 

Evry tilbød ulike leveranser innen IT-tjenestemarkedet, og hadde for eksempel leveransemiljøer innen drift, løsninger, konsulenttjenester og rådgivning. EVRY hadde store kundegrupper innen bransjeområdene bank og finans, kommuner og statlig sektor, helse, olje og gass, samt prosessindustri og produksjon.

Hovedaksjonær i selskapet var Lyngen Bidco AS, et selskap indirekte kontrollert av private equity-fond forvaltet av Apax Partners. Lyngen Bidco var største aksjonær i selskapet per 31. desember 2015 med 88 % av aksjene. Antall aksjonærer per 31. desember 2015 var 604 aksjonærer.  Selskapet overtok formelt EVRY i mars 2015, og på ekstraordinær generalforsamling ble det valgt et nytt styre. Samtidig ble det vedtatt å søke om å ta selskapet av børs. Dette ble først avslått av Oslo Børs 16. juni 2015 fordi grensen for tvangsinnløsing ikke var nådd. Børsklagenemnda opphevet imidlertid dette vedtaket 24. august samme år, og EVRY ble tatt av børs 29. oktober 2015. EVRY ble den 21. juni 2017 notert på Oslo Børs igjen.

I 2019 ble det kunngjort at Evry skulle fusjonere med Tieto. Det fusjonerte selskapet TietoEVRY begynte sin virksomhet 2. januar 2020.

Historikk og oppkjøp
--------------------

Oppkjøp og sammenslåinger som førte frem til TietoEvry
### ErgoGroup

Utdypende artikkel: ErgoGroup

Statens Driftssentral for administrativ databehandling (SDS) ble opprettet i 1972. Selskapet ble ledet av Åge Borg Andersen fra 1975 til 1984. I 1984 skiftet denne navn til Statens Datasentral for administrativ databehandling, og i 1986 ble den til Statens datasentral AS, eid av Forbruker- og administrasjonsdepartementet. Administrerende direktør var Dag Roar Høgstad fra 1984 til 1987. Knut Ottem var administrerende direktør fra 1987 til 1996. På slutten av 1980-tallet og i begynnelsen av 1990-tallet fulgte oppkjøp av TF Data, Oslodata og Statsdata, og i 1995 ble SDS kjøpt av Posten Norge. Selskapet ble da omdøpt til Posten SDS med Per Andersen som administrerende direktør. Posten SDS endret navn til ErgoGroup 1. januar 2001. Terje Mjøs ble administrerende direktør fra 2004 til 2011.

I oktober 2005 kjøpte ErgoGroup Ementors driftsavdeling. I tredje kvartal 2006 kjøpte ErgoGroup Allianse ASA og ble da markedsleder innen leveranse av IKT-løsninger til SMB-markedet i Norge. Ved årsskifte 2006 ble SYSteam kjøpt opp av ErgoGroup. ErgoGroup ble da den største IKT-aktøren mot SMB-markedet i Norden. I 2007 fulgte oppkjøp av ConCentric AS. September samme år kjøpte selskapet en majoritetsandel av Bekk Consulting som i 2010 ble sluttført.

### EDB Business Partner

EDB Business Partner ble etablert i 1995 og drev med brukerstøtte, endringstyring og generelt vedlikehold av IT-systemer. Selskapet var majoritetseid av Telenor som eide 51,5 % gjennom selskapet Telenor Business Partner Invest AS.

EDB Business Partner var heleier i selskapene Fellesdata AS (oppkjøpt 2001), Avenir AS, EDB Telecom AS, Spring Consulting AS, PDS AS og TAG Systems AS. 8. januar 2008 ble det det inngått en avtale med StatoilHydro at selskapet skulle kjøpe IS Partner, som tidligere lå under Hydro under navnet Hydro IS Partner.

### EVRY

Den 17. mars 2012 kunngjorde selskapet at navnet skulle endres til EVRY.

I første kvartal 2012 gjennomførte EVRY oppkjøpet av IT-selskapene Pragma Drift AS i Kristiansand og Pragma AS i Kristiansand og Drammen. Pragma-selskapene hadde samlet 47 ansatte og omsatte i 2011 for om lag 52 millioner kroner. Gjennom dette oppkjøpet etablerte EVRY et sterkt regionalt IT-leveransemiljø i Agder med base i Kristiansand.

I tredje kvartal 2012 presenterte konsernsjef Terje Mjøs en ny forenklet selskapsstruktur. Dette innebar først og fremst en reduksjon av ansatte på de øverste nivåene. – Det er 100 stillinger som vil bli overflødige i Norge som en følge av forenklinger og sammenslåinger av enheter. Dette er på ledelsesnivå og innen støttefunksjoner, sier kommunikasjonsdirektør Geir Remman til digi.no. Han presiserer at det ikke vil bli oppsigelser ute i feltet.

I fjerde kvartal 2013 gjennomførte EVRY oppkjøpet av det finske selskapet TAG System Finland OY, som er det ledende kortpersonaliseringsselskapet i Finland og Baltikum. Selskapet hadde på dette tidspunktet 30 ansatte og en årlig omsetning på nærmere NOK 70 millioner.

### Andre fusjonerte selskaper

* GLOBAL OFFICE AS 03.09.2012
* VIRTU AS 07.11.2012
* EVRY OPERATIONS KRISTIANSAND AS 29.12.2012
* EVRY CONSULTING AS 05.05.2014
* EXONOR GROUP AS 26.02.2019
* GECKO INFORMASJONSSYSTEMER AS 31.03.2017
* IT NOR AS 01.09.2016

* DIGITAL KVALITET AS 03.02.2016
* EVRY NORDIC OPERATIONS AS 03.02.2016
* EVRY MOBILITY AS 03.02.2015
* INTERPOST AS 09.01.2021

Referanser
----------

1. ↑   Brønnøysundregistrene, «Nøkkelopplysninger fra Enhetsregisteret», besøkt 27. desember 2019[Hentet fra Wikidata]
2. ↑   Alt klart for sammenslåingen av Tieto og EVRY: Nå er TietoEVRY legalt ett selskap, www.evry.com[Hentet fra Wikidata]
3. ↑  .
4. 1 2  .
5. ↑  Hegnar.no - *EVRY - Norges største IT-selskap*, besøkt 26. oktober 2012.
6. ↑  «Ekstraordinær generalforsamling». Arkivert fra originalen 2. april 2015. Besøkt 26. mars 2015.
7. 1 2  «Evry går av børs». *Digi.no*. 25. august 2015. Arkivert fra originalen 28. august 2015. Besøkt 25. august 2015.
8. ↑  «*Evry.com: «Evry går på børs»»*. Arkivert fra originalen 12. desember 2017. Besøkt 11. desember 2017.
9. ↑  NTB (18. juni 2019). «Evry og Tieto fusjonerer». *Digi.no*. Besøkt 18. juni 2019.
10. ↑
11. ↑  EDB vant kampen om Fellesdata (28. september 2001)[*død lenke*]
12. ↑  Digi.no – *Her er navnet* Arkivert 19. mars 2012 hos Wayback Machine. besøkt 17. mars 2012.
13. ↑  - *oppkjøpet av IT-selskapene Pragma Drift AS og Pragma AS* Arkivert 1. november 2012 hos Wayback Machine. besøkt 26.10.2012.
14. ↑  - *Terje Mjøs presenterte ny forenklet selskapsstruktur* Arkivert 25. oktober 2012 hos Wayback Machine. besøkt 26.10.2012.
15. ↑  - *Evry kjøper finske kort* Arkivert 5. november 2013 hos Wayback Machine. besøkt 05.11.2013.
16. 1 2 3 4 5 6 7 8 9 10 11  «Brønnøysundregisterene - Kunngjøringer - 933 012 867». Besøkt 9. mars 2020.

Eksterne lenker
---------------

* Offisielt nettsted Rediger på Wikidata
* *Artikkelen har ingen egenskaper for sosiale medier i Wikidata*

|  |  |
| --- | --- |
| Oppslagsverk/autoritetsdata | ISNI **·** Brønnøysundregistrene
 |